b"\n_START_ARTICLE_\nTomba d'Amarna 9\n_START_SECTION_\nFa\xc3\xa7ana\n_START_PARAGRAPH_\nLa fa\xc3\xa7ana ocupa nom\xc3\xa9s l'amplada de l'estreta escala. La porta est\xc3\xa0 envoltada amb les inscripcions habituals als brancals i amb la llinda decorada.\n_START_SECTION_\nEntrada a la sala exterior\n_START_PARAGRAPH_\nEs pot veure el rei, la reina i la seva filla gran Meritaton fent una ofrena a Aton, amb el rei abocant encens i oli en tres bols flamejants. Per sota d'aquest panell, hi ha un altre que representa Mahu en un acte d'adoraci\xc3\xb3, amb un breu himne d'Aton.\n_START_SECTION_\nSala interior\n_START_PARAGRAPH_\nHi ha una cambra sense decoraci\xc3\xb3 i sense acabar. A la part posterior, hi ha una porta inacabada prevista per accedir al santuari. A la part esquerra, es pot veure una porta falsa incompleta, que coincideix amb l'entrada a la cambra d'enterrament des de la paret oposada. Aix\xc3\xb2 condueix a una escala de cargol de quaranta-set esglaons per accedir a la cambra funer\xc3\xa0ria."